Eurovision Song Contest 2009
De 54. Eurovision Song Contest war den 12., 14. an de 16. Mee 2009 a Russland. Organiséiert gouf d'Eurovisioun dat Joer an der Olimpijski (Olympiastadion) zu Moskau. Presentateure waren d'Natalja Wodjanowa an den Andrei Malachow an den Halleffinallen an d'Alsou an den Iwan Urgant an der Finall.

Lëtzebuerg huet scho wéi déi 15 Joer virdru fräiwëlleg drop verzicht fir matzemaachen. Och Italien, Georgien, San Marino, Éisträich a Monaco hu fräiwëlleg net matgemaach. Am Ganzen hunn 42 Länner matgemaach.

Verschidden Interprete ware scho virdrun emol eng Kéier dobäi, de Sakis Rouvas fir Griicheland 2004 an d'Chiara fir Malta 1998 an 2005.

Zanter 2008 gëtt et e puer Deeg virun der Finall zwou Halleffinallen, aus deenen déi zéng Éischtplazéiert d'Finall erreechen. Fënnef weider Länner si scho fir d'Finall qualifizéiert gewiescht: déi Grouss Véier (Big-4) vun der European Broadcasting Union (Däitschland, Frankräich, Groussbritannien a Spuenien an och d'Land dat d'Organisatioun iwwerholl huet, an dësem Fall Russland.

D'Reegel fir d'Ofstëmmung ass dëst Joer geännert ginn. Den Televoting duerch d'Spectateure vun alle Länner ass weiderhi benotzt gi fir ofzestëmmen, awer nëmmen zu 50 %. Déi aner 50 % vun de Stëmme sinn aus all Land vun enger professioneller Jury vu 5 Leit komm. An den Halleffinalle sinn 9 Länner duerch den Televoting bestëmmt ginn, dat zéngt Land gouf duerch eng Back-up Jury bestëmmt. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Moskau matgedeelt ginn.

Déi éischt Plaz krut de Vertrieder vun Norwegen, den Alexander Rybak mat 169 Punkte Virsprong virum Yohanna (Island). Déi drëtt Plaz krut d'Grupp AySel & Arash, déi fir den Aserbaidjan ugetruede war.

Fir Norwege war et déi drëtt Kéier datt et de Grand Prix gewonnen hat. De Gewënner huet mat 387 Punkten dat bis dohi bei engem Grand Prix bescht Resultat erreecht.

Halleffinallen

1. Halleffinall 
Déi éischt Halleffinall war den 12. Mee 2009.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Däitschland a Groussbritannien.

1 Déi zéngt Qualifikatiounsplaz ass duerch eng Jury bestëmmt ginn. Dat bescht Land dat net ënner den néng éischte Plaze war, déi duerch den Televoting bestëmmt goufen, krut déi zéngt Plaz an der Finall.

2. Halleffinall 
Déi zweet Halleffinall war de 14. Mee 2009.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden.

Ofstëmmungsberechtegt bei dëser Halleffinall waren d'Länner déi dobäi waren an zousätzlech Frankräich, Spuenien a Russland.

1 Déi zéngt Qualifikatiounsplaz ass duerch eng Jury bestëmmt ginn. Dat bescht Land dat net ënner den néng éischte Plaze war, déi duerch den Televoting bestëmmt goufen, krut déi zéngt Plaz an der Finall.

Finall 
D'Finall war de 16. Mee 2009.

Déi 25 Länner an der Finall waren:
 Déi "Grouss 4" (Big-4) Frankräich, Däitschland, Spuenien a Grousbritannien
 D'Gaaschtland, Russland
 Déi bescht 9 Länner aus der éischter Halleffinall plus 1 Land mat enger Wildcard duerch d'Jury
 Déi bescht 9 Länner aus der zweeter Halleffinall plus 1 Land mat enger Wildcard duerch d'Jury

Am Fall vu Punktegläichheet op der éischter Plaz sollt dee mat der héchster Eenzelwäertung gewannen.

Ofstëmmungsberechtegt bei der Finall waren all 42 Länner déi matgemaach haten.

Um Spaweck 

 Offiziell Websäit vum Eurovision Song Contest
 Eurovision NDR / Offiziell Websäit vum NDR iwwer den Eurovision Song Contest

2009
Musek 2009